ŠKOLSKÝ VZDELÁVACÍ PROGRAM (ŠkVP)

Názov programu: Spoločne za poznaním
Zameranie: Primárne vzdelávanie (1. a 2. vzdelávací cyklus – 1. až 5. ročník) 

1. IDENTIFIKAČNÉ ÚDAJE ŠKOLY A ZRIAĎOVATEĽA
· Názov školy: Základná škola s materskou školou Sielnica
· Adresa školy: Ulica 1. Augusta 15/48, 962 31, Sielnica
· IČO: 37897039
· Riaditeľ školy: Tibor Pokorádi
· Kontakty: 0948040722, skola.sielnica.zs@centrum.sk, www.zssielnica.edu.sk
· Zriaďovateľ: Obec Sielnica, Námestie 19.marca 210/2, 962 31, Sielnica
· Platnosť dokumentu: od 1. septembra 2026
2. CHARAKTERISTIKA ŠKOLY
Naša škola vytvára moderné, inkluzívne a bezpečné prostredie. To plne zodpovedá vekovým a vývinovým potrebám detí mladšieho školského veku.
2.1 Veľkosť, kapacita a vnútorná organizácia
· Typ školy: Základná škola s ročníkmi 1. – 5. neplnoorganizovaná základná škola.
· Kapacita: Škola otvára o 7:30. Ročníky sú spojené, väčšinou 1+3, 2+4 s celkovou kapacitou 80 žiakov.
· Školský klub detí (ŠKD): Pre žiakov oboch cyklov je v prevádzke ŠKD v čase od 11:30 do 16:30. Činnosť ŠKD nadväzuje na vzdelávacie témy dňa a zameriava sa na relaxáciu, pohyb a záujmovú činnosť.

2.2 Materiálno-technické a priestorové podmienky
· Učebne: Kmeňové učebne majú ptrebný počet lavíc a stoličiek, pre daný počet žiakov. Každá trieda v 1. cykle obsahuje oddychovú zónu s kobercom pre ranné kruhy a relaxačné aktivity.
· Odborné priestory: Škola disponuje digitálnou učebňou s PC,  tabletmi a notebookmi, školskou knižnicou s čitárňou.
· Areál a pohyb: Na šport slúži telocvičňa a vonkajšie ihrisko. Školský dvor obsahuje zelené zóny, bylinkové záhony a prvky pre zážitkové učenie vonku.

2.3 Podmienky na inkluzívne vzdelávanie a Školský podporný tím (ŠPT)
· Zloženie tímu: Na škole pôsobí školský podporný tím, ktorý tvoria: školský špeciálny pedagóg, učitelia a pedagogickí asistenti.
· Podpora v triedach: Asistenti učiteľa pomáhajú priamo na vyučovaní. Ich cieľom je pomáhať žiakom so špeciálnymi výchovno-vzdelávacími potrebami (ŠVVP), prípadne  žiakom z cudzojazyčného prostredia, ale aj podporovať nadané deti.
· Bezbariérovosť: Prostredie školy je postupne upravované tak, aby bolo fyzicky aj mentálne prístupné pre každé dieťa.
3. ORGANIZÁCIA VZDELÁVANIA V CYKLOCH
Výchova a vzdelávanie sa riadi Konsolidovaným znením ŠVP pre základné vzdelávanie. Tradičné ročníky sú prepojené do dvoch nadväzujúcich vzdelávacích cyklov, ktoré rešpektujú prirodzené tempo učenia sa detí.
3.1 Prvý vzdelávací cyklus (1. – 3. ročník)
Hlavným zameraním je plynulý prechod detí z materskej školy na školské vzdelávanie, budovanie psychickej pohody  a základnej gramotnosti.
· Hlavné ciele: Rozvoj rannej čitateľskej, pisateľskej a matematickej gramotnosti s dôrazom na pochopenie významu. Rozvoj základných sociálnych zručností a sebaregulácie.

· Pedagogické stratégie:
·  Týždenné ranné kruhy: spoločné ranné stretnutie na koberci pre rozvoj reči, emócií a klímy tried.
·  Podľa potreby možné  blokové vyučovanie: Spájanie predmetov do väčších tematických celkov (napr: 90-minútové bloky – podľa potreby) s cieľom eliminovať stres z rýchleho striedania predmetov.
· Učenie hrou: Využívanie didaktických hier, manipulačných pomôcok a bádania v blízkom okolí.

3.2 Druhý vzdelávací cyklus (4. – 5. ročník)
Cieľom je rozvoj samostatnosti žiakov, ich kritického myslenia a hlbšieho spoznávania súvislostí v prírode a spoločnosti.
· Hlavné ciele: Rozvoj funkčnej gramotnosti (práca s textom ako s nástrojom na získanie informácií), rozvoj logického myslenia, základov digitálnej bezpečnosti a preberanie zodpovednosti za vlastné učenie.
· Pedagogické strategií:
· Projektové vyučovanie: Dlhodobejšia skupinová práca na konkrétnej téme s následnou prezentáciou a obhajobou výsledku.
· Rovesnícke učenie: Vzájomná pomoc žiakov pri upevňovaní učiva.
· Bádateľské metódy: Praktické pokusy na prírodovede a merania v teréne na vlastivede, kde žiaci sami prichádzajú na riešenia.
4. RÁMCOVÝ UČEBNÝ PLÁN (RUP)
Učebný plán rešpektuje povinné vzdelávacie oblasti a definuje rozdelenie predmetov pre 1. a 2. cyklus.
	Vzdelávacia oblasť
	Zoznam vyučovacích predmetov
	1.cyklus
	2.cyklus

	
	
	1
	2
	3
	4
	5

	Jazyk a komunikácia
	slovenský jazyk a literatúra
	8+2
	8+1
	8
	
	

	
	cudzí jazyk
	
	0+1
	3
	
	

	Matematika a informatika
	matematika
	4+1
	4+1
	4
	
	

	
	informatika
	
	
	1
	
	

	Človek a príroda
	človek a príroda
	1
	1
	1
	
	

	Človek a svet práce
	človek a svet práce
	1
	1
	1
	
	

	Človek a spoločnosť
	človek a spoločnosť
	
	1
	2
	
	

	
	náboženská výchova
	1
	1
	1
	
	

	Umenie a kultúra
	hudobná výchova
	1
	1
	1
	
	

	
	výtvarná výchova
	1
	1
	1
	
	

	Zdravie a pohyb
	telesná a športová výchova
	2
	2
	2
	
	

	Sumár hodín (za cyklus bez disponibilných hodín)
	64
	49

	Voliteľné (disponibilné) hodiny
	6
	4

	Spolu za cyklus
	70
	53

	Časové dotácie v ročníkoch
	1.
	2.
	3.
	4.
	5.

	
	22
	23
	25
	26
	27



Poznámka: Disponibilné hodiny škola využíva primárne na posilnenie vyučovania slovenského jazyka (čítanie s porozumením) a matematiky.
5. ZÁSADY A FORMY HODNOTENIA ŽIAKOV
Hodnotenie na našej škole slúži ako nástroj učenia a motivácie. Ukazuje žiakovi jeho aktuálny stav, pokrok a smer, akým sa má rozvíjať ďalej.
5.1 Hlavné zásady
· Porovnávanie so sebou samým: Hodnotíme osobný rast dieťaťa, nie jeho umiestnenie v rebríčku triedy.
· Kritériovosť: Žiaci vopred poznajú pravidlá a kritériá úspechu každej úlohy.
· Konštruktívnosť: Chyba je prirodzená súčasť učenia sa a slúži ako zdroj informácií pre ďalší postup.

5.2 Formy hodnotenia
· Formatívne hodnotenie : Nepretržitý verbálny a písomný komentár učiteľa k činnosti žiaka (popisný komentár namiesto jednoslovných pochvál či kritiky).
· Slovné hodnotenie: Je doplnkovou formou hodnotenia v 1. cykle. Záverečné vysvedčenie v 1. až 3. ročníku má formu klasifikácie.
· Sebahodnotenie a rovesnícke hodnotenie: Žiaci sa učia poskytovať konštruktívnu spätnú väzbu aj svojim spolužiakom.
· Klasifikácia (Známky): Klasifikácia  známkou sa postupne a citlivo zavádza už  v 1. cykle  (1.-3. Ročník) a používajú v druhom cykle (4. – 5. ročník). Ako doplnok sa používa priebežné slovné hodnotenie. Známky vyjadrujú jasnú mieru zvládnutia vzdelávacích výstupov priebežne a aj na konci tematických celkov
6. PODMIENKY NA ZAISTENIE BEZPEČNOSTI A OCHRANY ZDRAVIA
Zaistenie bezpečnosti a zdravého prostredia je základnou povinnosťou školy pri všetkých aktivitách.
6.1 Fyzické prostredie a prevencia úrazov
· Technický stav: Priestory, nábytok a športové náradie spĺňajú hygienické a bezpečnostné normy. Prechádzajú pravidelnými technickými revíziami.
· Poučenie žiakov: Žiaci sú preukázateľne oboznámení so školským poriadkom na začiatku roka a pred každou školskou akciou (výlety, exkurzie, kurzy), či pred prácou v počítačovej učebni a dielňach.
· Prvá pomoc: Škola má funkčné a viditeľne označené lekárničky. Všetci zamestnanci absolvujú pravidelné preškoľovanie z bezpečnosti a ochgrany zdravia pri práci bezpečnostným technikom.

6.2 Psychosociálne bezpečie a klíma
· Nulová tolerancia šikanovania: Škola uplatňuje jasný program prevencie šikanovania a kyberšikanovania (Doplnok k ŠVP). Od 4. ročníka integrujeme témy digitálnej hygieny a bezpečného správania sa na internete.
· Krízový plán: V prípade podozrenia na rizikové správanie okamžite zasahuje triedny učiteľ v úzkej súčinnosti so Školským podporným tímom.
· Otvorená komunikácia: Kladieme dôraz na budovanie dôvery medzi žiakmi, učiteľmi a rodičmi.

6.3 Hygiena a zdravý životný štýl
· Režim dňa: Rozvrh zohľadňuje vekové možnosti detí. Medzi vyučovacími blokmi sú zaradené prestávky. Veľká prestávka prebieha na školskom dvore s dôrazom na voľný pohyb detí na čerstvom vzduchu.
· Stravovanie a hygiena: Školská jedáleň zabezpečuje stravu v súlade s normami zdravej výživy. Triedy sú pravidelne vetrané a osvetlené podľa noriem. Žiaci majú nepretržitý prístup k pitnej vode.
7. ZÁVEREČNÉ USTANOVENIA
· Prerokovanie dokumentu: Tento školský vzdelávací program bol prerokovaný Pedagogickou radou školy dňa: 

............................... a schválený Radou školy dňa: .......................................


· Zverejnenie: Dokument je verejne prístupný na riaditeľstve školy a na  informatívnom webovom sídle školy.


Systém podpory detí a žiakov v súlade s princípmi inkluzívneho vzdelávania ako súčasť školského vzdelávaciemho programu (ŠkVP) pre 1. cyklus (1. – 3. ročník)

Východiská a ciele systému podpory pre 1. cyklus
V podmienkach 1. cyklu základnej školy (1. až 3. ročník) chápeme inkluzívne vzdelávanie ako proces neustáleho reagovania na rozmanité vzdelávacie a výchovné potreby všetkých detí. Obdobie raného školského veku je kritické pre úspešnú adaptáciu na školské prostredie, rozvoj čitateľskej, pisateľskej a matematickej gramotnosti a budovanie sociálnych vzťahov.
Náš systém podpory je navrhnutý tak, aby minimalizoval bariéry v učení a predchádzal školskému neúspechu prostredníctvom včasnej a adresnej intervencie. Podporu poskytujeme na základe potrieb žiaka, nie na základe formálnej diagnózy.
Viacúrovňový model podporných opatrení
Naša škola uplatňuje 3-úrovňový model podpory, ktorý umožňuje flexibilne stupňovať pomoc podľa závažnosti a trvania prekážok žiaka.
1. Úroveň – Univerzálna podpora (Pedagogická úroveň)
Prvá úroveň podpory sa realizuje priamo v kmeňovej triede počas bežného vyučovacieho procesu. Je plne v kompetencii triedneho učiteľa a ostatných vyučujúcich v 1. – 3. ročníku. Jej cieľom je vytvoriť také prostredie, aby väčšina detí dokázala prekonať prirodzené prekážky bez nutnosti odborného zásahu.
1.1 Preventívne pôsobenie a včasná identifikácia rizík
V 1. cykle je kľúčové zachytiť varovné signály skôr, ako sa premenia na fixovaný školský neúspech. Učiteľ aktívne monitoruje štyri hlavné oblasti:
                  OBLASTI PREVENTÍVNEHO MONITORINGU (1. cyklus)
                                       │
     ┌───────────────────────┬─────────┴─────────┬───────────────────────┐
     ▼                       ▼                   ▼                       ▼
Grafomotorika &          Pozornosť &         Čitateľská &           Sociálno-emocionálny
  Senzomotorika            Impulzivita       Matematická zrelosť         VÝVIN a klíma

Grafomotorika a senzomotorika
· Sledované prejavy: Nesprávny úchop písacieho náčinia, nadmerný tlak na podložku, nesprávne sedenie, pretrvávajúce zrkadlové písanie písmen a číslic v 2. polroku 1. ročníka, výrazná unaviteľnosť ruky.
· Preventívny zásah: Každodenné zaraďovanie uvoľňovacích cvikov pre ruku a celé telo pred písaním. Využívanie multisenzorického prístupu – písanie prstom do piesku, na chrbát spolužiaka, modelovanie písmen z plastelíny, strihanie a navliekanie korálikov na rozvoj jemnej motoriky.

Pozornosť a impulzivita
· Sledované prejavy: Neschopnosť udržať pozornosť pri inštrukcii dlhšej ako 2-3 minúty, neustále vyrušovanie, vykrikovanie bez prihlásenia, neschopnosť dočkať sa poradia pri hre či aktivite.
· Preventívny zásah: Segmentácia úloh na menšie, časovo ohraničené celky (5 – 7 minút). Striedanie pasívnych (sedenie v lavici) a aktívnych (pohybová rozcvička, práca na koberci) fáz vyučovacej hodiny.


Čitateľská a matematická zrelosť
· Sledované prejavy: Problémy s fonematickým uvedomovaním (dieťa nepočuje prvú/poslednú hlásku v slove), ťažkosti s prechodom cez slabiky k plynulému čítaniu, neschopnosť pochopiť koncept čísla a princíp inklúzie (že číslo 5 v sebe skrýva 4, 3, 2, 1).
· Preventívny zásah: Intenzívne zaraďovanie sluchových hier, rytmizácia slov, vizualizácia matematických operácií pomocou reálnych predmetov (kocky, počítadlá, kolíky), nie iba abstraktná práca s pracovným zošitom.


Sociálno-emocionálny vývin a klíma
· Sledované prejavy: Problémy s adaptáciou na školský režim v 1. ročníku (plač, somatické bolesti brucha pred školou), odmietanie spolupráce, izolácia od kolektívu, agresívne prejavy pri frustrácii z neúspechu.
· Preventívny zásah: Týždenné ranné kruhy (10 – 15 minút) zamerané na zdieľanie emócií, nastavovanie a pripomínanie pravidiel spolužitia, riešenie drobných konfliktov hneď v zárodku.
1.2 Diferenciácia, individualizácia a modifikácia vyučovania
Učiteľ v 1. cykle nečaká, kým dieťa zlyhá, ale prispôsobuje vyučovacie stratégie rozmanitým potrebám žiakov priamo na hodine.
· Úprava a gradácia úloh (Úroveň náročnosti):
· Učiteľ pripravuje tri úrovne náročnosti tej istej úlohy (napr. na matematike: Základná úroveň pre všetkých, Zjednodušená vizuálna úroveň s menšími číslami pre slabších žiakov, Rozširujúca logická úloha pre rýchlych žiakov).
· Žiakom s pomalším tempom práce sa systematicky skracuje rozsah zadania (napr. namiesto 10 príkladov vyrieši 5, ale s plným sústredením a správne).

· Vizuálny manažment a organizácia triedy:
· Štrukturalizácia priestoru: Jasne vymedzené zóny v triede – zóna pre prácu v laviciach, zóna na koberci pre spoločné diskusie a komunitný kruh, tichá oddychová zóna s vakom na sedenie pre deti, ktoré potrebujú senzorický filter.

· Práca v heterogénnych skupinách: Úlohy sú koncipované tak, aby v 3-4 člennej skupine mal každý žiak svoju špecifickú rolu podľa svojich silných stránok (napr. jeden kreslí, druhý strihá, tretí prezentuje výsledok).
1.3 Úprava hodnotenia a formatívny prístup
· Formatívne hodnotenie a spätná väzba:
· Učiteľ nepoužíva len statické známky alebo strohé vyjadrenia typu "Dobre/Zle".
· Poskytuje sa konkrétna opisná spätná väzba (tzv. sendvičové hodnotenie): 1. Čo žiak zvládol výborne (napr. "Tieto tri písmená 'm' majú dokonalý tvar"), 2. Kde je priestor na zlepšenie ("Skús si postrážiť, aby písmená nesedeli pod linkou"), 3. Konkrétny krok ako na to ("V ďalšom riadku skús pomaly napísať dve písmená presne na linku").

· Kritérium individuálneho pokroku (Ipsatívne hodnotenie):
· Výkon žiaka sa nikdy neporovnáva s výkonom ostatných spolužiakov v triede, ale výhradne s jeho vlastným predchádzajúcim výkonom.
· Ak žiak na začiatku mesiaca prečítal za minútu 5 slabík s tromi chybami a na konci mesiaca prečíta 8 slabík s dvomi chybami, je hodnotený ako úspešný a motivovaný za progres, hoci priemer triedy je oveľa vyšší.

· Tolerancia špecifických chýb a úprava foriem:
· V 1. a 2. ročníku sa neznižuje známka/hodnotenie za grafický prejav (úhľadnosť, škrabance, machule), pokiaľ je text čitateľný. Oddelene sa hodnotí obsahová správnosť a oddelene grafická stránka.
· Umožňuje sa overovanie vedomostí formou krátkych doplňovačiek, krúžkovania správnych odpovedí alebo ústneho overenia, aby sa eliminovala bariéra pomalého písania (napr. na prvouke alebo matematike).
· Využívajú sa alternatívne formy sebahodnotenia detí (napr. vyfarbovanie semaforu na konci strany: zelená = išlo mi to samo, oranžová = občas som potreboval pomoc, červená = bolo to pre mňa veľmi ťažké).

2. Úroveň – Cielená podpora (Školský podporný tím)
Druhá úroveň podpory nastupuje v momente, keď univerzálne preventívne opatrenia učiteľa v triede (1. úroveň) nepostačujú na prekonanie bariér v učení alebo správaní žiaka. Táto úroveň je plne v réžii Školského podporného tímu (ŠPT) v úzkej kooperácii s triednym učiteľom. Pomoc je cielená, flexibilná, časovo ohraničená a prebieha priamo v prostredí školy.

2.1 Zloženie a úloha Školského podporného tímu (ŠPT) pre 1. cyklus
V podmienkach 1. cyklu (1. – 3. ročník) je kľúčová rýchlosť a koordinovanosť tímu. ŠPT na našej škole funguje ako prepojený organizmus:
                      ŠKOLSKÝ PODPORNÝ TÍM V 1. CYKLE
                                     │
     ┌──────────────────────────────────────────────────────────┼
     ▼                               			 ▼       
 Školský špeciálny pedagóg     			Pedagogický asistent
(Kognícia, čítanie, písanie)  			(Predĺžená ruka v triede)


· Školský špeciálny pedagóg (ŠŠP): Zameriava sa na odstraňovanie špecifických prekážok v učení. Vykonáva orientačnú špeciálnopedagogickú depistáž, navrhuje stimulačné programy na rozvoj deficitných funkcií (zrakové/sluchové vnímanie, priestorová orientácia) a vytvára modifikované učebné materiály.

· Pedagogickí asistenti (PA): Pôsobia ako priame prepojenie medzi ŠPT a vyučovacou hodinou. Implementujú odporúčania ŠŠP a ŠP priamo do praxe, pomáhajú žiakom s organizáciou práce, udržaním pozornosti a zvládnutím emócií bez toho, aby ich izolovali z kolektívu.
2.2 Cielené intervencie a stimulačné programy
Ak žiak vykazuje pretrvávajúce ťažkosti, ŠPT preňho navrhne a realizuje krátkodobé alebo strednodobé (zväčša 6 až 12 týždňov) špecifické programy:
Rozvoj čiastkových funkcií pre 1. a 2. ročník
· Zameranie: Podpora detí s rizikom rozvoja porúch učenia (dyslexia, dysgrafia, dyskalkulia).
· Forma: Individuálne alebo malé skupinové sedenia (2-3 deti) s ŠŠP, 1-2 krát týždenne po 30 minút.
· Obsah: Tréning fonematického uvedomovania, rozvoj zrakovej analýzy a syntézy (skladanie vzorov, hľadanie rozdielov), cvičenia na intergráciu telesnej schémy a pravo-ľavej orientácie.

Programy na posilnenie exekutívnych funkcií a pozornosti
· Zameranie: Pre deti s prejavmi hyperaktivity, impulzivity a oslabenej pracovnej pamäte (riziko ADHD).
· Forma: Krátke, dynamické bloky realizované ŠŠP alebo ŠP v špeciálnej učebni alebo v tichej zóne.
· Obsah: Nácvik sebaovládania, používanie "stop-kardov" (vizuálna stopka pred akciou), hry na rozvoj selektívnej pozornosti a zapamätávanie si viacstupňových pokynov.

Socio-emocionálna stimulácia a rozvoj sociálnych zručností
· Zameranie: Pre žiakov s ťažkosťami v socializácii, agresívnymi prejavmi, úzkosťami alebo nízkou sebaúctou.
· Forma: Skupinová práca s celou triedou (pod vedením ŠP) alebo malé terapeuticko-rozvojové skupinky.
· Obsah: Aktivity zamerané na rozpoznávanie a pomenovanie vlastných emócií, nácvik asertívneho riešenia konfliktov, techniky na upokojenie a zvládanie hnevu (dýchacie cvičenia, antistresové pomôcky).
2.3 Metodická podpora pedagógov a konzultačná činnosť
ŠPT nepracuje so žiakom izolovane, ale prenáša odborné postupy priamo k učiteľom 1. cyklu:
· Raz mesačne (alebo operatívne) sa stretáva triedny učiteľ, vyučujúci, asistent a členovia ŠPT. Spoločne analyzujú pokrok žiaka, prehodnocujú efektivitu zavedených úprav a navrhujú zmeny v prístupe.

· ŠŠP pomáha učiteľovi navrhnúť štruktúru hodiny tak, aby zohľadňovala potreby rizikových žiakov.

· ŠPT metodicky usmerňuje pedagogických asistentov.
2.4 Krízová intervencia v prostredí školy
V živote žiakov 1. cyklu môžu nastať náhle zmeny, ktoré dočasne ochromia ich schopnosť učiť sa (rozvod rodičov, úmrtie v rodine, sťahovanie, šikana). Druhá úroveň podpory poskytuje okamžitú psychologickú prvú pomoc:
· Krátkodobé sprevádzanie: Vytvorenie individuálneho režimu pre žiaka v škole na obmedzené obdobie (napr. zníženie nárokov na výkon, odpustenie skúšania, možnosť kedykoľvek odísť do tichej zóny v sprievode asistenta).

· Osveta a práca s triedou: Ak kríza zasiahla celú triedu (napr. vážny úraz spolužiaka), ŠPT  realizuje cielené postintervenčné aktivity priamo v kolektíve na obnovenie pocitu bezpečia.


3. Úroveň – Špecializovaná podpora (Externé poradenstvo)
Tretia úroveň podpory nastupuje v situáciách, kedy bariéry žiaka vo vzdelávaní pretrvávajú aj napriek intenzívnej úprave vyučovania v triede (1. úroveň) a cieleným intervenciám školského podporného tímu (2. úroveň). 
Ide o najvyššiu a vysoko špecializovanú úroveň pomoci, ktorá sa realizuje v úzkej, priamej súčinnosti s externým partnerom – Centrom poradenstva a prevencie (CPP). Na základe záväzného vyjadrenia CPP riaditeľ školy, učiteľ a ŠPT implementujú opatrenia tretej úrovne.
Na 3. úrovni sa starostlivosť delí medzi školu a externé prostredie. Žiakovi sa poskytujú špecializované terapie, ktoré škola personálne nedokáže zastrešiť:
· Logopedické korekcie: Intenzívny tréning artikulácie, fonematického uvedomovania a rozširovania slovnej zásoby pri závažných formách NKS.

· Terapeutická podpora rodiny: CPP poskytuje rodinnú terapiu a psychologické poradenstvo rodičom, ktorí sa vyrovnávajú s prijatím diagnózy svojho dieťaťa a hľadajú cesty, ako s ním správne pracovať v domácom prostredí.


4. Personálne zabezpečenie a Školský podporný tím (ŠPT)
Pre efektívne fungovanie v 1. cykle je zostavený ŠPT v nasledujúcom zložení:
· Školský špeciálny pedagóg: Zameriava sa na prevenciu a korekciu porúch učenia, rozvíja kognitívne funkcie žiakov, konzultuje s učiteľmi metódy výučby čítania a písania.
· Pedagogickí asistenti: Pracujú priamo v triedach pod vedením učiteľa, pomáhajú pri individualizácii úloh a integrácii detí do kolektívu.


5. Postup pri implementácii podporného opatrenia 
1. Podnet / Identifikácia: Učiteľ, rodič alebo ŠPT si všimne prekážku v učení alebo správaní žiaka.
2. Vyjadrenie na poskytnutie podporného opatrenia: ŠPT (alebo CPP) vypracuje oficiálne vyjadrenie, kde zadefinuje, ktoré konkrétne opatrenie žiak potrebuje a v akom rozsahu.
3. Prerokovanie s rodičom: Zákonný zástupca je informovaný a vyjadruje písomný súhlas s poskytovaním podporného opatrenia.
4. Zabezpečenie a realizácia: Riaditeľ školy rozhodne o poskytnutí opatrenia. Učiteľ a ŠPT ho začnú uplatňovať v praxi.
5. Evaluácia: Efektivita opatrenia sa pravidelne vyhodnocuje (minimálne raz za polrok). Ak prekážka pominula, opatrenie sa upraví alebo ukončí.


6. Spolupráca so zákonnými zástupcami
V 1. cykle je partnerstvo s rodičmi kľúčové. Škola uplatňuje princíp otvorenosti:
· Rodič je integrálnou súčasťou plánovania podpory pre svoje dieťa.
· Pravidelné konzultačné rodičovské združenia (triády: učiteľ – rodič – žiak) zamerané na oceňovanie pokroku.
· Poskytovanie poradenstva rodičom na domáci rozvoj zručností (metodické usmernenia, ako trénovať čítanie či grafomotoriku hravou formou). 

Prierezová téma: Rozvoj digitálnych kompetencií a AI gramotnosti ako súčasť školského vzdelávaciemho programu (ŠkVP) pre 1. cyklus (1. – 3. ročník)
Názov školy: Základná škola s materskou školou Sielnica, Ulica 1,augusta 15/48, Sielnica, 962 31

1. Ciele prierezovej témy pre 1. Cyklus:
Veková kategória 6 až 9 rokov si vyžaduje prechod od konzumného používania tabletov k ich pochopeniu. Žiak počas 1. cyklu dosiahne tieto ciele:
· Identifikácia technológií (Čo je okolo mňa): Žiak vie vo svojej domácnosti a triede ukázať na zariadenia, ktoré využívajú AI. Naučí sa, že YouTube mu neodporúča videá náhodne, ale na základe toho, čo sledoval predtým. Rozpozná, že hlasový asistent v mobile alebo inteligentná hračka reagujú na základe naprogramovaných pravidiel.
· Pochopenie princípu učenia (Ako to funguje): Žiak vie jednoduchými slovami vysvetliť, že počítač nemá mozog ani srdce. Chápe, že stroj sa dokáže „učiť“ iba vtedy, ak mu človek ukáže obrovské množstvo príkladov (dát). Rozumie metafore, že AI je ako zrkadlo – ukáže len to, čo do nej ľudia vložili.
· Rozlišovanie reality a fikcie (Čo je skutočné): Žiak si uvedomuje, že digitálny svet dokáže vytvoriť dokonalé klamstvo. Vie, že obrázok zvieratka v mobile môže byť vygenerovaný a nemusí existovať v prírode. Získava zdravú skepsu voči tomu, čo vidí na obrazovke.
· Emocionálne odlíšenie (Človek vs. Stroj): Žiak vie verbalizovať, že robot alebo AI program nemá skutočné pocity. Nemôže byť skutočným kamarátom, pretože necíti smútok, radosť ani empatiu. Žiak si upevňuje hodnotu ľudského kontaktu.
· Základy ovládania (Tvorba príkazov): Žiak dokáže za pomoci učiteľa sformulovať jednoduchú celú vetu ako požiadavku (prompt) pre detský AI nástroj. Učí sa vyjadrovať presne a jasne.
2. Spôsob integrácie do predmetov 1. cyklu (Možný plán aktivít)
Téma sa prelína bežným vyučovaním. Učitelia využívajú oficiálne metodické listy z portálu AI IEDU a schválené digitálne pomôcky.
Vzdelávacia oblasť: Jazyk a komunikácia (Slovenský jazyk a literatúra)
· Aktivita „AI ako popletený spisovateľ“: Učiteľ zadá s deťmi do detského textového AI modelu (napr. upravené rozhranie pre školy) začiatok známej rozprávky, ale zmení postavy (napr. O červenej čiapočke a priateľskom vlkovi). AI vygeneruje pokračovanie príbehu.
· Pedagogický cieľ: Žiaci čítajú text, hľadajú v ňom logické chyby, nezmysly a gramatické popletenia. Učia sa, že AI nepozná pravdu a často si vymýšľa (halucinuje). Rozvíja sa čítanie s porozumením a kritická analýza textu.

Vzdelávacia oblasť: Matematika a práca s informáciami (Informatika)
· Aktivita „Učíme školského robota“: Žiaci hrajú hru na „triediaci stroj“. Žiaci majú za úlohu roztriediť hračky na dve kopy – „zvieratká“ a „autíčka“. Učiteľ simuluje chybu a úmyselne dá medzi autíčka plastového dinosaura. Žiaci musia vysvetliť, prečo to stroj urobil zle (mal zlé zadanie).
· Pedagogický cieľ: Pochopenie, že AI funguje na základe triedenia dát a pravidiel, ktoré určuje človek. Ak človek urobí chybu pri zadávaní dát, stroj urobí chybu pri výsledku. V treťom ročníku sa pridáva spoločné zadávanie jednoduchých promptov na interaktívnej tabuli (napr. „Nakresli modrého slona s krídlami“).

Vzdelávacia oblasť: Človek a spoločnosť / Človek a príroda (Prvouka, Prírodoveda)
· Aktivita „Môj digitálny deň“: Žiaci kreslia na časovú os svoj bežný deň. Červenou farbou označujú čas, kedy držia v ruke telefón, tablet alebo pozerajú televíziu. Zelenou farbou označujú čas na ihrisku, s rodinou alebo s domácim miláčikom.
· Pedagogický cieľ: Diskusia o tom, že technológie sú dobrý sluha, ale zlý pán. Deti sa učia rozpoznať únavu očí, nervozitu z hrania hier a dôležitosť pohybu na čerstvom vzduchu.

Vzdelávacia oblasť: Umenie a kultúra (Výtvarná a Hudobná výchova)
· Aktivita „Súťaž s robotom“: Žiaci dostanú zadanie nakresliť na papier tému „Moje vysnívané mesto“. Učiteľ v rovnakom čase zadá rovnakú tému generátoru obrázkov. Na konci hodiny sa na tabuľu vyvesia kresby detí a výtvor AI.
· Pedagogický cieľ: Učiteľ vedie rozhovor o tom, že hoci AI vytvorila obrázok za 5 sekúnd, nemá v sebe žiadny príbeh ani skutočnú námahu srdca. Žiaci sa učia rešpektovať vlastnú tvorbu a chápať pojem originality. Otvára sa téma, že bez ľudských kresieb by sa ani robot nemal z čoho učiť.
3. Digitálna bezpečnosť
Pre zaistenie maximálnej psychickej a fyzickej bezpečnosti žiakov platia tieto prísne pravidlá:
1. Pravidlo „Spoločne pri kormidle“ (Zákaz samostatnej práce): Žiaci v 1. cykle nemajú povolené samostatne zakladať účty ani pracovať s otvorenými AI nástrojmi (ako ChatGPT, Copilot a pod.) na školských zariadeniach. Všetky interakcie prebiehajú výhradne cez overené školské profily učiteľov pod ich priamym vizuálnym dohľadom.
2. Pravidlo „Školské tajomstvo“ (Striktná ochrana osobných údajov): Žiaci sú systematicky vedení k tomu, aby do žiadneho vyhľadávača ani AI programu nenapísali svoje priezvisko, adresu školy, telefónne číslo rodičov, a aby nikdy nenahrávali fotky seba ani svojich spolužiakov.
3. Pravidlo „20 minút a dosť“ (Ergonómia a zdravie): Každá vzdelávacia aktivita, ktorá zahŕňa prácu s digitálnou obrazovkou alebo sledovanie interaktívnej tabule, smie trvať maximálne 15 až 20 minút v rámci jednej vyučovacej hodiny. Po takejto aktivite musí nasledovať fyzické cvičenie na oči (pohľad do diaľky z okna) alebo krátka pohybová rozcvička.
4. Hodnotenie žiakov
Tradičné známkovanie (známky 1 – 5) je v tejto prierezovej téme pre 1. cyklus nevykonáva. Hodnotenie má čisto podporný charakter:
· Formatívna spätná väzba: Učiteľ hodnotí žiaka ústne priamo počas aktivity (napr. „Veľmi sa mi páči, ako si si všimol, že ten robot nakreslil mačke päť nôh. Máš skvelé pozorovacie schopnosti.“).
· Sebaevaluácia žiaka: Učiteľ pomáha  rozvíjať schopnosť dieťaťa hodnotiť svoje vlastné zručnosti.

1. Legislatívne východiská
· Zákon č. 245/2008 Z. z. o výchove a vzdelávaní (školský zákon).
· Program informatizácie školstva do roku 2030.
· Európsky rámec digitálnych kompetencií pedagógov (DigCompEdu).
· Národný projekt MŠVVaM SR Digitálna transformácia vzdelávania a školy (DiTEdu).


2. Vízia školy v oblasti digitalizácie
Naším cieľom je premeniť školu na moderný vzdelávací priestor. Chceme, aby technológie pomáhali učiteľom lepšie učiť a žiakom tvorivo myslieť.
Túto víziu napĺňame v troch hlavných oblastiach:
2.1 Digitálne kompetentný absolvent
Chceme vychovať žiaka, ktorý technológiám rozumie a ovláda ich.
· Kritické myslenie: Žiak dokáže overovať informácie z internetu. Snaží sa rozoznať dezinformácie, hoaxy a hrozby v online svete.
· Príprava na budúcnosť a AI: Žiakov učíme základy práce s umelou inteligenciou. Ukazujeme im, ako AI využiť na učenie, overovanie faktov a uľahčenie práce, pričom dôsledne dbáme na autorské práva a etiku.

2.2 Inovatívny a podporovaný učiteľ
Učiteľ je kľúčom k úspešnej transformácii. Škola mu preto vytvára stabilné a bezpečné podmienky na rast.
· Technológie ako pomocník: Digitálne nástroje učiteľom uľahčujú opravovanie testov, prípravu na hodiny a administratívu. Získaný čas učitelia venujú osobnému prístupu k žiakom.
· Pedagogická odvaha: Podporujeme učiteľov v skúšaní nových metód, online kvízy, simulácie či virtuálna realita.

2.3 Otvorená a efektívna digitálna inštitúcia
Škola funguje ako moderná, ekologická a otvorená organizácia.
· Dostupnosť a inklúzia: Digitálne riešenia prispôsobujeme žiakom so špeciálnymi výchovno-vzdelávacími potrebami. Technológie pomáhajú zmazať bariéry (napr. softvéry na predčítanie textu, asistenčné pomôcky).
· Bezpečné prostredie: Škola garantuje vysokú úroveň kybernetickej bezpečnosti. Chránime osobné údaje žiakov, zamestnancov a učíme ich bezpečnému správaniu v digitálnom priestore.
3. Hlavné piliere transformácie
Pilier A: Rozvoj digitálnych zručností žiakov
Rozvoj digitálnych kompetencií žiakov chápeme ako prierezovú tému. Prelína sa všetkými vyučovacími predmetmi a je rozdelený do štyroch hlavných oblastí:
· Informačná gramotnosť a kritické myslenie: Vyhľadávanie informácií, overovanie zdrojov, rozpoznávanie hoaxov, dezinformácií a deepfake videí. 
· Digitálna tvorba a riešenie problémov: Tvorba textových dokumentov, jednoduchých tabuliek, prezentácií,  základy programovania a algoritmického myslenia. 

· Kybernetická bezpečnosť a digitálne občianstvo: Tvorba silných hesiel, ochrana osobných údajov a prevencia pred kyberšikanou. Žiaci spoznávajú pojem  „digitálna stopa“.

· Zodpovedná práca s Umelou Inteligenciou (AI): Skúšobné zadávanie úloh pre AI.

· Digitálny oddych: Zákaz  používania mobilov v škole. 


Pilier B: Profesijný rozvoj pedagogických zamestnancov
Naším cieľom vytvorenie trvalého systému podpory a vzdelávania.
· Formy vzdelávania: Externé inovačné vzdelávanie (NIVAM) online kurzy.

· Konkrétny obsah vzdelávania:
· Pokročilá práca so školským informačným systémom (EduPage) – tvorba plánov, elektronické testovanie, bezpapierová komunikácia s rodičmi.
· Tvorba interaktívnych a hravých aktivít. Práca s modernou technikou v učebniach.
· Využívanie AI na zrýchlenie prípravy na hodiny a na diferenciáciu úloh pre žiakov s rôznymi potrebami.

· Systém podpory na škole: Vedenie školy pri hospitáciách oceňuje najmä snahu, inováciu a pedagogickú odvahu.

Pilier C: Digitálna infraštruktúra a prostredie
Infraštruktúru preto budujeme systematicky.
· Sieťová konektivita a pokrytie (Projekt DigiNET): V spolupráci s projektom DigiNET ministerstva školstva budujeme 100% pokrytie školy bezpečným bezdrôtovým signálom WiFi. Všetky učebne, odborné kabinety a administratívne priestory prepájame fyzickým káblom (LAN).

· Technické vybavenie učiteľov a učební Každý pedagogický zamestnanec disponuje osobným prenosným notebookom. Pre žiakov využívame mobilné sady tabletov. Každá učebňa je vybavená zobrazovacou jednotkou (interaktívna tabuľa a projektor alebo veľkoplošná obrazovka) a audiotechnikou.

· Informačný systém: Ako hlavný školský informačný systém využívame ASC agendu. 

· Kybernetická bezpečnosť a správa dát: Školská sieť obsahuje firewall a filtre,  schopné blokovať nevhodné webové stránky. Žiaci, učitelia sa pripájajú do oddelených WiFi sietí. 
4. Akčný plán
Aby naša stratégia nezostala iba na papieri, delíme ciele na konkrétne, časovo ohraničené kroky. 
4.1 Harmonogram úloh a zodpovednosti
	Oblasť (Pilier)
	Konkrétna úloha / Aktivita
	Zodpovedná osoba
	Termín realizácie

	Infraštruktúra
	Spustenie plného pokrytia školy WiFi sieťou a zabezpečenie filtrovania obsahu.
	Vedenie školy / správca IKT
	Do 31. augusta

	Učitelia
	Vstupné sebahodnotenie digitálnych zručností.
	Všetci učitelia
	Do 30. septembra

	
	
	
	

	Žiaci
	Zapojenie vybraných tried do testovania IT zručností.
	Učitelia informatiky / triedni učitelia
	Január – Jún

	Žiaci / Klíma
	Realizácia prednášok o kyberšikane.
	Učitelia informatiky / triedni učitelia
	November


4.2  Hlavné nástroje na meranie úspechu školy
Úspešnosť transformácie sleduje škola nasledovnými nástrojmi:
1. Jednoduchý výstupný  test (pre žiakov štvrtého ročníka): Meria praktické zručnosti žiakov v práci s informáciami, bezpečnosťou, tabuľkami a internetom. 

Hospitačná činnosť (Pre kvalitu vyučovania): Vedenie školy pri hospitáciách sleduje, či technológia pomohla žiakom tému lepšie pochopiť a či boli žiaci aktívni tvorcovia (nie iba pasívni poslucháči

